ResMedin maskien maskityynyt on valmistettu silikonista. Selkeästi silikonista johtuvat allergiset reaktiot ovat erittäin harvinaisia. Ihon ärsytystä, haavaumia (painehaavoja) ja rakkuloita aiheuttavat itse asiassa tavallisemmin muut ihoon liittyvät ongelmat kuin silikoni materiaalina. Jos potilaalla ilmenee ihoärsytystä, syynä voi olla jokin seuraavista: Pääremmit ovat liian löysät tai liian kireät. Yritä säätää pääremmejä tai vaihtaa ne, jos ne ovat vanhat tai kuluneet. Maskin tulee olla mahdollisimman löysästi kasvoilla, mutta silti tiivis. Maski ei istu hyvin, koska se on väärän kokoinen tai mallinen. Katso sovitusohjeita maskin käyttöohjeesta tai pikasovitusohjeesta. Toisen tyyppinen maski voi istua paremmin. Maski on vanha ja kulunut. Tarkista, etteivät maskityyny ja runko ole kuluneita ja kovettuneita ja ettei niissä ole halkeamia tai repeämiä. Vaihda joko maski tai sen kuluneet osat. Voit saada apua lukemalla maskin puhdistamista ja vaihtamista koskevan artikkelimme. Maski on likainen. Silikoni voi imeä itseensä epäpuhtauksia, kuten ihon rasvaa, hikeä, likaa ja voiteita. Pidempi kontakti näiden epäpuhtauksien kanssa yön aikana voi ärsyttää ihoa. Potilaiden on pestävä maskinsa päivittäin maskin käyttöohjeen mukaisesti lämpimässä (30 °C) vedessä, jossa on mietoa saippuaa tai pesuainetta. Suosittelemme myös, että potilaat pesevät kasvonsa ennen nukkumaan menoa pH-arvoltaan neutraalilla saippualla ylimääräisen rasvaisuuden poistamiseksi ja että he välttävät kasvovesien ja -voiteiden käyttöä iholla, joka joutuu kosketuksiin maskin kanssa, koska tällaiset tuotteet voivat vaikuttaa maskin tiiviyteen ja mahdollisesti heikentää maskityynyn laatua ajan mittaan. Voit saada apua lukemalla maskin puhdistamista koskevan artikkelimme. Jos potilaalla ilmenee edelleen iho-ongelmia, herkille tai ärtyneille ihoalueille kannattaa ehkä laittaa huokoista hypoallergeenista ihoteippiä suojaksi ihon ja maskin välille.